Na temelju članka 34. Zakona o fiskalnoj odgovornosti („Narodne novine“ broj 111/18.), članka 3. Uredbe o sastavljanju i predaji izjave o fiskalnoj odgovornosti i izvještaja o primjeni fiksnih pravila („Narodne novine“ broj 95/19.), i članka 50. Statuta Dječjeg vrtića Žabac Sveti Ivan Žabno (KLASA: 012-03/22-01/01 od 28. studenoga 2022.), Upravno vijeće Dječjeg vrtića Žabac Sveti Ivan Žabno na 26. sjednici održanoj 29. prosinca 2022. donijelo je

**PRAVILNIK  
o ostvarivanju i korištenju vlastitih prihoda   
Dječjeg vrtića Žabac Sveti Ivan Žabno**

Članak 1.

(1) Ovim Pravilnikom uređuje se ostvarivanje i korištenje vlastitih prihoda Dječjeg vrtića Žabac Sveti Ivan Žabno (u daljnjem tekstu: Dječji vrtić), a sukladno Programu javnih potreba u predškolskom odgoju i obrazovanju te skrbi o djeci rane i predškolske dobi s područja Općine Sveti Ivan Žabno.

Članak 2.

(1) Dječji vrtić, uz suglasnost Osnivača, Općine Sveti Ivan Žabno ostvaruje prihode i to:

1. od redovitih uplata roditelja/skrbnika djece korisnika programa ranog i predškolskog odgoja,
2. od dodatnih uplata roditelja/skrbnika za verificirane i od strane Osnivača odobrene posebne cjelodnevne, poludnevne i kraće programe,
3. od naknada za pružanje drugih usluga pod uvjetom da to ne ometa redovito odvijanje djelatnosti Dječjeg vrtića,
4. od donacija od pravnih i fizičkih osoba.

Članak 3.

(1) Ostvareni vlastiti prihodi Dječjeg vrtića zadržavaju se na računu Riznice Općine Sveti Ivan Žabno, a koriste se za sljedeće namjene:

1. prihodi od redovitih uplata roditelja/skrbnika koriste se za podmirenje materijalnih rashoda nastalih realizacijom programa, kao i rashoda za zaposlene.

2. Prihodi od dodatnih uplata roditelja/skrbnika za dodatne programe koriste se za stimulaciju stručnih suradnika koji sudjeluju u praćenju, organizaciji i izvedbi tih programa.

3. Prihodi od naknada za pružanje drugih usluga koristit će se za podmirenje tih usluga za koje su naplaćeni.

4. Prihodi od donacija prvenstveno se koriste u svrhe i na način predviđen ugovorom o donaciji.

Članak 4.

(1) Računovodstvo Dječjeg vrtić iskazuje prihode i izdatke prema izvorima prihoda utvrđenim Ovom odlukom, a prema pozitivnim propisima koje utvrđuje proračunsko računovodstvo.

Članak 5.

(1) Ovaj Pravilnik stupa na snagu s danom donošenja te se objavljuje na oglasnoj ploči i mrežnoj stranici Dječjeg vrtića.

KLASA: 401-05/22-01/01  
URBROJ: 2137-106-22-1 PREDSJEDNICA:

Sveti Ivan Žabno, 29. prosinca 2022. Kristina Matuško